मोनसे स्रोद सुलुंनि खौरांबादियै चिरां पुलिसआ थांनाय सुक्रबारनि बेलासियाव चिदली पुलिस थानानि बिबानगिरि आरो 38 नम्बर बेटेलियन SSB नि जुथायै संदान्नायाव गोबां हाथियारनि गुलि आरो मैदेर हाथाय बोखांनो हायो। बे संदाननायाव बारग’ एनडिएफबि प्लाटुन कामाण्डार जनेन नार्जारी उरुफे जेब्रा नार्जारीनिफ्राय नागिरनायाव गंसे AK सिरिज राइफलनि गर 93 गोथां गुलि, गर 9 राइफल गुली, 7.65 पिस्टलनि गर से गुलि, सन्देह खालामजाथाव थसे 700 ग्राम मैदेरनि हाथायखौ बोखांनो हायो होनना पुलिसनि सुलुङाव फोरमायदों।